The Player (film)
Igrač (engleski The Player) je američka filmska satira iz 1992. koju je režirao Robert Altman prema scenariju koji je napisao Michael Tolkin, zasnovano na istoimenom romanu iz 1988. Glavne uloge tumače Tim Robbins, Greta Scacchi, Fred Ward, Whoopi Goldberg i Peter Gallagher. Radnja se odvija oko producenta u Hollywoodu, Griffina Milla, koji odlučuje da li će jedan scenarij dobiti odobrenje za snimanje u film ili ne. Kada počne dobivati anonimne prijetnje smrću zbog toga jer je nekome odbio scenarij, ubije jednog scenarista za kojeg posumnja da je krivac, ali možda taj nije bio autor pisama.

Igrač je sadržavao razne autoironične reference na Hollywood i studijski sistem odobravanja snimanja filmova, a u njemu je gotovo šezdesetak slavnih ličnosti prihvatilo igrati cameo nastup za zanemariv honorar. Uz crni humor na račun Hollywooda, kritičari su osobito hvalili i uvodnu scenu snimljenu u jednom kadru, a koja traje nevjerojatnih 7 minuta i 47 sekundi. Igrač je doživio hvalospjeve kritičara te nominiran za nekoliko nagrada, dok je karijera režisera Altmana ovime doživjela renesansu.

Glavne uloge

 Tim Robbins - Griffin Mill
 Greta Scacchi - June Gudmundsdottir
 Fred Ward - Walter Stuckel
 Whoopi Goldberg - Detektiv Avery
 Peter Gallagher - Larry Levy
 Brion James - Joel Levison
 Cynthia Stevenson - Bonnie Sherow
 Vincent D'Onofrio - David Kahane
 Dean Stockwell - Andy Civella
 Richard E. Grant - Tom Oakley
 Sydney Pollack - Dick Mellon
 Lyle Lovett - Detektiv DeLongpre
 Dina Merrill - Celia

 Gina Gershon - Whitney Gersh
 Jeremy Piven - Steve Reeves
 Malcolm McDowell - on sam
 Cher - ona sama
 Bruce Willis - on sam
 Julia Roberts - ona sama
 Jeff Goldblum - on sam
 Anjelica Huston - ona sama
 Peter Falk - on sam
 Lily Tomlin - ona sama
 Burt Reynolds - on sam
 Jack Lemmon - on sam
 Nick Nolte - on sam

Nagrade 
Igrač je dobio dva Zlatna globusa: najbolji film - komedija ili mjuzikl i najbolji glavni glumac u komediji ili mjuziklu (Tim Robbins). Za još dvije kategorije su nominirani najbolji režiser (Altman) i scenarij (Tolkin).

Nagrađen je i sa dvije BAFTA nagrade: najbolja režija (Altman) i najbolji scenarij (Tolkin). Nominiran je za još tri dodatne kategorije: najbolji glumac (Robbins), montaža i film.

Filmski festival u Cannesu je filmu uručio dvije nagrade: za najbolju režiju (Altman) i najboljeg glumca (Robbins).

Nagrade Udruženja njujorških filmskih kritičara nagradila je Igrača u kategoriji najboljeg filma, režisera (Altman) i fotografije, dok je scenarij dobio 2. mjesto.

Oscari su film nominirali u tri kategorije: najbolja režija, adaptirani scenarij i montaža.

Izvori

Vanjske veze 
 
 
 
 
 
 

Filmovi 1992.
Američki filmovi
Filmske dramedije
Satirični filmovi
Filmovi o snimanju filmova
Filmovi nagrađeni Zlatnim globusom za najbolji film - mjuzikl ili komedija
Authority control 2